Ego Galterus, Dei gratia Lingonensis episcopus, notum facio tam futuris quam presentibus quod Bertrannus de Vangionisrivi, miles, annuente uxore sua Elisabet, filiis que suis Bartholomeo, Vuytero, Albrico, Hoduino, Johanne, concedentibus, ecclesie Septem Fontium et fratribus ibidem Deo servientibus, pascua cuncti generis animalibus necessaria in finagio et territorio de Signevilla, supra et infra, per manum meam concessit et dedit, scilicet in pratis, silvis, aquis et nemoribus, collibus et vallibus, in terris cultis et incultis, in cuncto ipsius finagii et territorii loco, sine dampno faciendo, et si factum fuerit, sine exactione justicie restituendo. Querelas etiam quas habebat pro terris et decimis de Veteri villa et de Rochort, et pascuis de Vuahechort, eidem ecclesie et fratribus eisdem benigne indulsit et remisit, et undecumque totum sine ulla retentione in cunctis usibus et utilitatibus ecclesie contulit et donavit, seque pacem tenere cum fratribus ejusdem ecclesie statuit et promisit. Testes sunt inde, Macelinus, tunc abbas; Johannes, canonicus ipsius ecclesie; Albertus, magister de Heux; Petrus, sacerdos de Busieres; Vuarinus, capellanus de Gundricurth; Columbus, magister de Montot; Egidius, dominus de Saxifontana; Tacelina, Gilberta, sorores ejus; Rodulphus Rufus, de Gundricurth; Hato de Summavilla; Girardus Chasnes et filius ejus Drogo. Quicumque horum vialator fuerit, anathema sit. Actum anno ab incarnatione Domini M°C°LXX°VIII°.